युद्धपोत तैनात किए, US में ताइवान के प्रतिनिधि और दो संस्थाओं पर पाबंदियां लगाई
Taiwan President's US Visit and China's Warship Deployment  ताइवान की राष्ट्रपति साई इंग वेन के अमेरिका का दौरा करने और वहां संसद के स्पीकर केविन मैक्कार्थी से मिलने पर चीन ने बदला लिया। मैकार्थी और साई इंग वेन की बुधवार को कैलिफोर्निया में मुलाकात हुई।
ताइवान की राष्ट्रपति साई इंग वेन के अमेरिका का दौरा करने और वहां संसद के स्पीकर केविन मैक्कार्थी से मिलने पर चीन ने बदला लिया है। चीन ने अपने 2 लड़ाकू विमान और शेनडोंग समेत 3 युद्धपोत ताइवान के पास तैनात कर दिए हैं। अलजजीरा की रिपोर्ट के मुताबिक युद्धपोत ताइवान के पूर्वी तट से 370 किलोमीटर की दूरी पर है। इस पर ताइवान के वॉरशिप लगातार नजर बनाए हुए हैं। 
चीन ने दो अमेरिकी संस्थाओं पर भी पाबंदियां लगाईं
दरअसल, ताइवान की राष्ट्रपति साई इंग वेन ने बुधवार को कैलिफोर्निया में स्पीकर मैकार्थी से मुलाकात की थी। जिसे चीन ने भड़काऊ हरकत बताया था। युद्धपोत और लड़ाकू विमानों से ताइवान की रेकी करने के अलावा चीन ने अमेरिका में ताइवान के प्रतिनिधि पर पाबंदियां लगा दी हैं। प्रतिनिधि हसिआओ बी किम और उनका परिवार पाबंदियों के चलते अब कभी चीन, हांगकांग और मैकाउ नहीं जा पाएगा। इसके अलावा राजदूत की कंपनियां भी चीन के साथ कोई व्यापार नहीं कर पाएंगी।
वहीं, चीन ने दो अमेरिकी संस्थाओं पर भी बैन लगाने की घोषणा की है। रिपोर्ट्स के मुताबिक इन्हीं दो संस्थाओं ने राष्ट्रपति साइ इंग वेन की अमेरिकी यात्रा की प्लानिंग की थी। इन संस्थाओं में कैलिफोर्निया की रोनाल्ड रीगन लाइब्रेरी भी शामिल है।
ताइवान एक संप्रभु देश- साई
चीन ने राष्ट्रपति साई इंग वेन को अमेरिका जाने से पहले ही चेतावनी दी थी। साथ ही अमेरिका पर भी विवाद को बढ़ाने का आरोप लगाया था। दरअसल, साई इंग वेन ताइवान को एक संप्रभु राष्ट्र के तौर पर देखती हैं। उनका मानना है कि ताइवान 'वन चाइना' का हिस्सा नहीं है।
चीन उनके इस रवैये को लेकर नाराज रहता है। वर्ष 2016 में जब से वह सत्ता में आई हैं, तब चीन ताइवान से बातचीत करने से इनकार करता रहा है। चीन ने इस द्वीप पर आर्थिक, सैनिक और कूटनीतिक दबाव भी बढ़ा दिया है। चीन का मानना है कि ताइवान उसका क्षेत्र है। चीन का कहना है कि जरूरत पड़ने पर ताकत के जोर उस पर कब्जा किया जा सकता है, लेकिन साई चीन की अवैध हरकत का मुंहतोड़ जवाब देती हैं।
चीन और ताइवान की लड़ाई का इतिहास क्या है?
